
Biserica a reprezentat de-a lungul timpului piatra de temelie a societăŃii tradiŃionale 
româneşti, reperele social-morale propovădite de aceasta reprezentând o pildă de urmat şi un îndreptar 
pentru românii din toate timpurile şi provinciile în care aceştia s-au aflat şi se găsesc încă.  
Odată cu secularizarea Bisericii, ingerinŃele statului şi ale politicului în special s-au făcut 
simŃite în această instituŃie spirituală, care a devenit un obiect de manipulare a enoriaşilor, de 
învrăjbire a acestora conform cu interesele clasei politice. 
Pornind de la aceste premise, subiectul tezei de doctorat intitulată ,,RelaŃia Biserica Ortodoxă 
- Stat în Republica Moldova: aspecte istorice, politice şi misionare”, realizată de domnul Romeo 
Cemîrtan şi îndrumată de Pr. prof. dr. Gheorghe Petraru de la Facultatea de Teologie din cadrul 
UniversităŃii ,,Al. I. Cuza” din Iaşi,  este unul de extremă actualitate, domnia sa prezentând în această 
lucrare evoluŃia spirituală a românilor din stânga Prutului înainte şi după fatidicul an 1812, când 
partea răsăriteană a Moldovei istorice a fost anexată la Imperiul Ńarist, trecând, mai apoi, prin marea 
unire din 1918 şi înfiinŃarea Mitropoliei Basarabiei ca instituŃie ecleziastică a românilor basarabeni, 
anexarea Basarabiei în fatidicul an 1940, disoluŃia bisericii în perioada comunistă şi renaşterea 
sentimentului religios şi  naŃional după dispariŃia URSS, concretizat în reînfiinŃarea Mitropolie 
Basarabiei.   În realizarea studiului autorul afirmă că a ales  o ,,abordare teologică, fundamentată pe 
principiile specifice domeniului religios, în care a încercat să Ńină cont atât de aspectele istorice şi 
canonice, cât şi aspectele de interferenŃă domeniului politic cu cel religios legate de cazul Mitropoliei 
Basarabiei”.  
Primul capitol al lucrării se constituie într-o retrospectivă istorică a relaŃiei dintre biserică şi 
stat în spaŃiul românesc dintre Prut şi Nistru anterior anului 1812, când acest teritoriu era parte din 
Moldova istorică, pentru ca cercetarea acestui raport să fie continuată cu perioada în care Moldova 
pruto-nistreană s-a aflat sub stăpânirea autocrată a Ńarilor ruşi. Prin tratatul de Pace de la Bucureşti din 
1812 teritoriul dintre Prut şi Nistru a fost anexat de Rusia Ńaristă, Turcia cedând acest teritoriu 
românesc fără nici un drept juridic şi istoric. Prin această ,,alipire”, rezultat al războiului ruso-turc 
desfăşurat între anii 1806-1812, Imperiul łarist s-a apropiat şi mai mult de râvnitul Constantinopol 
(Istanbul), obiectiv suprem pentru Ńarul Petru I şi dinastia Romanovilor, în viziunea cărora 
Constantinopolul nu era doar un simbol al puterii laice şi politice cât quintesenŃa ortodoxiei, el 
reprezentând  esenŃa viabilităŃii miturilor despre “Moscova – a treia Romă” şi “Rusia – continuatoarea 
Imperiului Bizantin”. 
În drumul lor către  Constantinopol, Statul Rus şi Biserica Ortodoxă Rusă (care după reforma 
lui Petru I devenise subordonată  statului) şi-au unit eforturile, în ciuda rivalităŃilor de altă dată. În 
consecinŃă, Basarabia a devenit o jertfă pe calea expansiunii ruse spre Balcani şi Strâmtori, pentru 
“eliberarea ortodocşilor de sub păgâni”. Până în anul 1812 Basarabia se afla sub ascultarea 
Mitropoliei Moldovei din Iaşi, care la rândul ei, se afla sub jurusdicŃia Patriarhiei din Constantinopol 
şi cuprindea trei eparhii. Biserica Ortodoxă Rusă şi-a extins jurisdicŃia asupra Basarabiei în anul 1812, 
încălcând canoanele bisericeşti, respectiv canonul 34 apostolic, canonul 8 al Sinodului III Ecumenic, 
care prevede ca “nici un episcop să nu cuprindă altă eparhie, care nu a fost mai de mult şi dintru 
început sub mâna lui sau a celor dinaintea lui. Iar dacă cineva a cuprins o eparhie străină şi în chip 
silnic a pus-o sub stăpânirea lui, pe aceasta să o dea înapoi”; canoanele 13, 21 şi 22 ale Sinodului de la 
Catargina, precum şi canonul 2 al Sinodului II Ecumenic, care interzic “episcopului unei anumite 
eparhii să-şi întindă puterea asupra altei eparhii”. În consecinŃă, canoanele nu admit cuceriri 
canonice, ca urmare a unor cuceriri teritoriale, jurisdicŃie canonică instalată ca urmare a unor 
cuceriri politico-militare, fiind nulă de drept.  
Aşadar, Basarabia a devenit după 1812 parte integrantă a Imperiului łarist. În curând, limba 
română a fost înlăturată din instituŃiile oficiale, începându-se o politică de rusificare, prin 
administraŃie, şcoală şi Biserică, iar baza socială a acestor măsuri o reprezentau coloniştii neomogeni 
etnic, cărora li s-au acordat importante privilegii în Basarabia din partea Ńarilor ruşi.  
Politica de deznaŃionalizare şi rusificare a Basarabiei promovată de Ńarism, în pofida faptului 
că a fost bine organizată şi intensă, nu şi-a atins rezultatul scontat, întâmpinând rezistenŃă din partea 
populaŃiei locale majoritare, o mişcarea de renaştere naŃională care însă nu a cunoscut formele 
elaborate, bine organizate şi argumentate teoretic ca în celelalte provincii româneşti înstrăinate, având 
specificul ei, generat de condiŃiile concret istorice şi, în special, de politica promovată de autorităŃile 
de ocupaŃie. ContribuŃia şi rolul clericilor în mişcarea de renaştere naŃională a fost una deosebit de 
însemnată. În pofida măsurilor de rusificare intensă luate de arhipăstorii ruşi, bisericile şi mănăstirile 
din Basarabia au rămas centre naŃionale de cultură, în special ultimele, care prin călugării lor aveau o 
legătură spirituală extrem de strânsă cu Ńăranii din masa cărora se ridicaseră, reuşind să păstreze 
spiritul naŃional în rândurile enoriaşilor români din Basarabia. 
Unirea din anul 1918 a  concretizat renaşterea spiritului naŃional românesc transpus în plan 
religios prin crearea Mitropoliei Basarabiei ca instituŃie ecleziastică reprezentativă a românilor din 
Basarabia, parte componentă a Bisericii Ortodoxe Române (B.O.R). Un  Congres Extraordinar 
eparhial, întrunit în iulie 1923, a repetat dorinŃa unanimă a clerului şi mirenilor ca Arhiepiscopia 
Chişinăului să fie ridicată la treapta de Mitropolie, cu denumirea de Mitropolia Basarabiei, iar cele  
două noi eparhii basarabene (Episcopia Hotinului şi Episcopia CetăŃii Albe-Ismail) să rămână 
episcopii sufragane, legate canonic de acest scaun. Această cerere a fost discutată la Sf. Sinod al 
Bisericii Ortodoxe Române în noiembrie 1923, constatându-se că ,,ea poate fi considerată ca şi 
împlinită prin dispoziŃiile favorabile care vor fi introduse în proiectul de lege şi în noul statut de 
organizare a B.O.R.”. 
În urma ocupaŃiei sovietice din 1940 Mitropolia Basarabiei a fost silită să-şi întrerupă 
activitatea. În locul ierarhilor români siliŃi să se refugieze la Bucureşti, noile autorităŃi sovietice au 
trimis aici, în toamna anului 1940, pe episcopul rus Alexie de Tula, care s-a instalat într-o casă 
particulară din Chişinău şi a dat imediat dispoziŃii ca slujbele să se facă în slavoneşte, iar Crăciunul şi 
celelalte sărbători să se Ńină după stilul vechi. Activitatea lui s-a redus la viaŃa liturgică şi a rămas la 
Chişinău până la 24 iunie 1941, când a fost arestat tot de sovietici, decişi să îi facă pe românii 
basarabeni să înŃeleagă ,,materialismul – ştiinŃific” ateu comunist.  
Relatările martorilor oculari, făcute după mai bine de 50 ani despre faptele sovieticilor în 
Basarabia  sunt zguduitoare. AutorităŃile bolşevice au comis multe crime chiar în subteranele Palatului 
Mitropolitan din Chişinău, unde se aflase Consistoriul Bisericesc şi fabrica de lumânări, iar sovieticii 
stabiliseră secŃia de spionaj a N.K.V.D.- ului. Aici s-au găsit şi instrumentele de tortură. La fel, s-au 
profanat şi clădirile Seminarului şi a FacultăŃii de Teologie, şcolile bisericeşti etc., toate fiind 
transformate în închisori pentru civili, militari, preoŃi. Majoritatea bisericilor din Chişinău au fost 
transformate în depozite, grajduri, săli de spectacole, cinematografe. Crucile de pe turle au fost 
coborâte, iar cele în relief au fost acoperite cu panouri roşii ce reprezentau secera şi ciocanul sau 
portretele ,,mult iubiŃilor conducători sovietici”, I. V. Stalin şi V. I. Lenin. 
După eliberarea Basarabiei autorităŃile române au reuşit ca până la sfârşitul anului 1943, în 
pofida greutăŃilor, să fie readuse în funcŃiune toate cele 938 biserici existente în Basarabia la 28 iunie 
1940, la care s-au adăugat alte 95 locaşuri de cult, construite după restaurarea administraŃiei 
româneşti. Ca un element inedit, însuşi mareşalul Ion Antonescu a contribuit cu suma de 2.000.000 lei 
la refacerea unui lăcaş religios, distrus în urma bombardamentelor aviaŃiei sovietice.  
Capitolul al II-lea este dedicat studiului perioadei de după anul 1989, în care d-l Romeo 
Cemîrtan tratează renaşterea spirituală şi naŃională a românilor basarabeni, concretizată în 
proclamarea independenŃei Republicii Moldova. În plan spiritual acest fapt s-a concretizat în 
reactivarea Mitropoliei Basarabiei în anul 1992, mare parte a acestui capitol urmărind şi tratând 
diferendul dintre Patriarhia Rusă şi Patriarhia Română asupra Mitropoliei Basarabiei, devenită măr al 
discordiei între cele două instituŃii ecleziastice. În acest conflict iniŃiat de Patriarhia rusă au fost atraşi 
atât clerici cât şi enoriaşi ai celor două mitropolii, unele diferende fiind extrem de violente la adresa 
preoŃilor şi credincioşilor aparŃinând Mitropoliei Basarabiei. Fosta guvernare comunistă din Republica 
Moldova a acŃionat tacit în favoarea Mitropoliei Moldovei, subordonată Patriarhiei Ruse, refuzând în 
repetate rânduri să ia în considerare cererile de retrocedare a fostelor proprietăŃi imobiliare şi funciare 
care au aparŃinut Mitropoliei Basarabiei în perioada interbelică. Refuzul de a recunoaşte Mitropolia 
Basarabiei, tracasările la care aceasta a fost supusă, au adus cazul în atenŃia organismelor juridice 
internaŃionale, în speŃă C.E.D.O. (Comisia Europeană a Drepturilor Omului), care a obligat în anul 
2002 guvernul comunist din Republica Moldova să recunoască existenŃa legală a Mitropoliei 
Basarabiei. 
Anterior, începând cu anul 1989, procesul de destrămare al Uniunii Sovietice a fost prefaŃat 
de atenuarea propagandei antireligioase care a favorizat revitalizarea vieŃii bisericeşti, când  s-au 
redeschis biserici, mănăstiri şi şcoli teologice. O parte a preoŃilor basarabeni au participat la acŃiunile 
culturale de renaştere spirituală şi naŃională, împreună cu enoriaşii au reuşit să restabilească viaŃa 
bisericească, iar din stranele bisericilor s – a auzit iarăşi limba română.  
Provocarea şi declanşarea conflictului armat din Transnistria începând cu anul 1991 nu a 
reprezentat decât o “nouă strategie şi metodă rusească de a nu-şi pierde zona de influenŃă în Balcani”, 
o cale prin care Rusia, succesoare a U.R.S.S., a dorit stoparea revenirii evidente a Basarabiei (cuprinsă 
parŃial în Republicii Moldova) la spaŃiul românesc. SituaŃia creată între anii 1991 – 1992 a pricinuit 
grave tensiuni în Republica Moldova atât sub aspect geo-politic cât şi în plan spiritual. Criza 
identităŃii naŃionale din R. Moldova a fost provocată de politica sovietică imperialistă, care, pentru a 
justifica anexarea Basarabiei, a creat noŃiuni noi de “popor moldovenesc” şi “limba moldovenească”, 
diferite de poporul român şi limba română, fapt  ce contravine datelor istorice şi lingvistice. 
Dacă din punct de vedere politic a fost impusă păstrarea status – quo-ului în zonă,   tocmai 
datorită acestui conflict armat de pe Nistru, creat, finanŃat şi încurajat continuu de către Rusia, care a 
trezit reacŃii pentru rezolvarea acestuia la nivel european şi mondial, care însă trenează până astăzi, 
realizărea unităŃi cultural – spirituale a Basarabiei (Republica Moldova) cu România părea posibilă 
prin revenirea Bisericii Ortodoxe din Basarabia sub jurisdicŃia Patriarhiei Române, conform canonului 
34 apostolic. Conştientă despre acest fapt,  Patriarhia Moscovei a pornit o serie de “maşinaŃiuni, în 
sensul de a stârni pe unii din ortodocşii basarabeni, de a preveni orice apropiere a fostelor Mitropolii 
ale Chişinăului şi CernăuŃilor de Patriarhia Română. Incidentele sângeroase de pe Nistru şi-au găsit 
astfel un corespondent ecleziastic”. 
Paralel cu lupta politico-militară purtată de Rusia (Armata a 14-a şi clica de la Tiraspol, 
condusă de Igor Smirnov) cu Republica Moldova, s-au mărit şi au devenit mai insistente presiunile şi 
tensiunile venite din partea Patriarhiei Moscovei. În vederea anihilării situaŃiei presante, Prea Fericitul 
Teoctist, Patriarhul României, adresa o scrisoare SanctităŃii Sale Alexei al II-lea la 2 aprilie 1992 în 
care, printre altele, se menŃiona: “…că nu este momentul potrivit a se lua în discuŃie problema 
Bisericii din Moldova, spre a nu se agrava şi mai mult situaŃia din regiune” (1, p. 19-20). În ziua 
următoare, la 3 aprilie 1992 a fost adresat un “Memoriu” din partea a 52 deputaŃi de la Chişinău către 
Sanctitatea Sa Alexei al II-lea şi Prea Fericitul Teoctist în care se cerea “iniŃierea de urgenŃă a unui 
dialog între cele două Patriarhii, în stare să refacă unitatea bisericească a poporului român şi să aşeze 
pe temeiurile fireşti raporturile interortodoxe româno-ruse”. Dialogul invocat a fost însă ignorat de 
partea rusă. 
ReacŃia înaltei instituŃii ecleziastice ruse este uşor explicabilă. După destrămarea U.R.S.S. în 
1991, Biserica Ortodoxă Rusă a depus eforturi considerabile pentru a nu urma soarta Imperiului 
Sovietic. Astfel, s-a creat o situaŃie paradoxală, comparabilă cu prezenŃa militară rusă în noile state 
independente din lagărul sovietic, în care, pe plan spiritual, un stat străin, cum este FederaŃia Rusă, 
conduce, prin Patriarhia Moscovei, viaŃa bisericească din spaŃiul altor state vecine (Ucraina, Belarus, 
Moldova, Estonia). O astfel de situaŃie reprezintă un amestec flagrant în treburile interne ale statelor 
respective. Biserica Ortodoxă Rusă îşi motivează – însă – acest monopol al vieŃii religioase în fostele 
republici sovietice prin afirmaŃia  că “după destrămarea U.R.S.S., ortodoxia va deveni un nucleu de 
unitate”. Al cui, însă? Sub lozinca unităŃii ortodoxiei nu se înŃelege dreapta credinŃă a creştinilor de rit 
bizantin, ci Biserica Ortodoxă Rusă – “mama spirituală” a popoarelor din Ucraina, Rusia şi Moldova.  
Patriarhiei Moscovei păstrează, aşadar, în plan spiritual faŃă de fostele republici sovietice o 
poziŃie imperialistă, conform ideologiei tradiŃionale ruse: “Moscova – a treia Romă, iar Rusia – 
succesoarea BizanŃului”. 
PoziŃia Patriarhiei Moscovei a fost urmată însă de mulŃi preoŃi care, rod al educaŃiei  
regimului sovietic, au rămas docili Moscovei şi au ignorat valorile naŃional – spirituale ale 
,,concetăŃenilor” din R. Moldova. În fruntea lor s-a situat însuşi succesorul şi continuatorul lui 
Serapion – P.S. Vladimir. La 7 iulie 1989 la şedinŃa Sf. Sinod al Bisericii Ortodoxe Ruse este numit 
Episcop al Chişinăului şi Moldovei P.S. Vladimir (Cantarean). În anul următor,de Paşti, este ridicat la 
rangul de Arhiepiscop. După instalarea  în scaunul episcopal, P.S. Vladimir crează anturajul său de 
preoŃi, împreună cu care începe să pună în practică planul de distrugere a Bisericii din Basarabia, în 
favoarea Bisericii Ruse.  
În ceea ce priveşte Mitropolia Basarabiei, Sfântul Sinod al Bisericii Ortodoxe Române nu a 
recunoscut niciodată desfiinŃarea ei. Din acest motiv întâistătătorii Bisericii Ortodoxe Române au 
iniŃiat o convorbire frăŃească cu Biserica Ortodoxă Rusă pentru repararea nedreptăŃii cauzate, pe plan 
bisericesc şi canonic, de pactul Ribbentrop – Molotov în urma căruia Basarabia în mod forŃat a trecut 
sub jurisdicŃia Patriarhiei Moscovei. Însă, această iniŃiativă a Patriarhiei Române, lansată pe data de 9 
aprilie 1992, a fost interpretată de către partea rusă, pe fondul conflictului transnistrean, ca un amestec 
în jurisdicŃia sa, şi a dus la tensionarea situaŃiei interetnice şi confesionale din Republica Moldova. 
Pentru a stopa mişcarea naŃională pro-română în rândul clerului din Republica Moldova, Patriarhia 
Moscovei a încurajat discriminarea celor care aveau viziuni patriotice şi doreau revenirea Bisericii 
Ortodoxe din Moldova sub jurisdicŃia Patriarhiei Române (cazul Episcopului Petru Păduraru). Această 
atitudine antiromânească a Patriarhiei Moscovei, manifestată indirect prin acŃiunile violente ale 
reprezentanŃilor Mitropoliei Moldovei împotriva “trădătorilor” şi “schismaticilor”, a accelerat 
procesul de reactivare a Mitropoliei Basarabiei. 
După reactivarea Mitropoliei Basarabiei la 19 decembrie 1992, politica discriminatorie a 
Mitropoliei Moldovei faŃă de P.S. Petru Păduraru şi slujitorii săi nu numai că a continuat, ci şi mai 
mult s-a intensificat, având ca scop discreditarea Patriarhiei Române şi apărarea patrimoniului 
bisericesc al Patriarhiei Moscovei în R. Moldova. Pentru a argumenta şi a motiva această politică 
antiromânească, Î.P.S. Vladimir, Mitropolitul Chişinăului şi a întregii Moldove (acest titlu este copiat 
după modelul rusesc – Alexei al II-lea, Patriarhul Moscovei şi a întregii Rusii), a invocat canoanele 
bisericeşti: “Orice slujitor al Bisericii trebuie să dispună, pentru a trece din jurisdicŃia unei Biserici în 
jurisdicŃia alteia de o foaie de eliberare de la Patriarhie. Episcopul Petru însă, nu a respectat aceste legi 
bisericeşti, drept urmare interzicându-i-se să oficieze servicii divine încă de pe timpul subordonării 
noastre Patriarhiei Moscovei. Cu toate acestea, el a fost primit de Patriarhia Română, ceea ce nu 
înseamnă atât că au fost încălcate legile Bisericii ortodoxe din Moldova, din Rusia sau România, ci că, 
în general, Patriarhia Română a încălcat legile Bisericii Ortodoxe Ecumenice (…). Însă, era şi normal 
ca P.S. Petru să nu ceară foaie de eliberare de la Patriarhia Moscovei, câtă vreme nu există nici o foaie 
de aderare a Mitropoliei Basarabiei la aceasta, după cum nu există nici un act care să ateste 
desfiinŃarea Mitropoliei respective la o dată anume”.  
De fapt, divergenŃa canonică dintre cele două Mitropolii constă nu atât în interpretarea 
canoanelor bisericeşti, cât în diferenŃa de bază a organizării administrative a celor două Mitropolii, 
subordonate Patriarhiilor diferite. Examinând mai atent Statutul de organizare şi funcŃionare a 
Mitropoliei Basarabiei, constatăm că ea acordă o autonomie administrativă reală, oferă o situaŃie 
stabilă preoŃilor şi posibilităŃi mai largi pentru participarea mirenilor la viaŃa bisericească a eparhiei. 
Statutul Mitropoliei Moldovei, însă, se caracterizează prin centralism administrativ şi dependenŃa 
jurisdicŃională exagerată faŃă de organismele bisericeşti de la Moscova şi Chişinău, şi aproape că nu 
oferă garanŃii pentru exercitarea şi protecŃia drepturilor religioase ale clerului şi mirenilor.  Statutul 
Mitropoliei Basarabiei cuprinde în cele 135 de articole toate prevederile necesare fazei de organizare 
şi funcŃionare a mitropoliei. Statutul Mitropoliei Moldovei cuprinde numai 35 de puncte. În punctul 9 
se stabileşte că “în activitatea sa internă, eparhia se călăuzeşte de Statutul Canonic al Patriarhiei 
Moscovei”. În felul acesta Statutul Mitropoliei Moldovei apare ca o completare la Statutul Bisericii 
Ortodoxe Ruse. 
Mitropolia Basarabiei este alcătuită din câteva eparhii care au ca organ de conducere pe un 
episcop sau arhiepiscop, care se bucură de toate drepturile prevăzute de sfintele canoane. Pe când 
Mitopolia Moldovei până în 1998  a fost împărŃită simbolic în vicariate, conduse de episcop vicar cu 
număr restrâns de drepturi, de care pot fi lipsiŃi la dorinŃa întâistătătorului (cum a fost în cazul P.S. 
Petru, episcop de BălŃi, destituit fără temei canonic de către Arhiepiscopul Vladimir la 24 august 
1992). 
Ierarhii Bisericii Ortodoxe Române se aleg prin vot secret de un colegiu electoral constituit 
din membrii Adunării NaŃionale Bisericeşti, împreună cu cei ai Adunării Eparhiale a eparhiei vacante. 
La ruşi, arhiereul eparhiei este numit de Sf. Sinod al Bisericii Ruse de la Moscova şi de către Prea 
SfinŃia Sa Patriarhul. 
În privinŃa clerului, la ruşi preotul paroh este numit în parohie de către arhiereul local, iar la 
români, preotul este numit la parohie sau se confirmă de către episcop în caz de alegere, la propunerea 
Consiliului parohial. De asemenea, la ruşi preotul paroh poate fi transferat sau concediat din parohie 
de către arhiereul eparhiot cu motive sau fără motive, pe când la români episcopul poate suspenda din 
funcŃie preotul paroh doar în cazuri de vinovăŃie gravă, cu dispunerea cercetării acestor cazuri. 
 Astfel, caracterul mai democratic al Statutului Mitropoliei Basarabiei a fost un argument în 
plus care a determinat pe unii dintre preoŃii Mitropoliei Moldovei să adere la mitropolia pro-română. 
Conducerea Mitropoliei Moldovei era conştientă de această situaŃie, de aceea, paralel cu reorganizarea 
Mitropoliei Moldovei şi ridicarea Î.P.S. Vladimir în treapta de mitropolit la 21 decembrie 1992 de 
către Alexei al II-lea, au fost declanşate de reprezentanŃii mitropoliei pro-moscovite acŃiunile de 
intimidare pe calea legală, dar şi ilegală în adresa Mitropoliei Basarabiei. 
După 14 septembrie 1992, când a fost constituită Adunarea Eparhială a Mitropoliei Basarabiei 
în frunte cu P.S. Petru, Episcop de BălŃi care s-a pronunŃat pentru reactivarea Mitropoliei Autonome a 
Basarabiei (stil vechi) sub jurisdicŃia Patriarhiei Române, ceea ce şi s-a întâmplat la 19 decembrie 
1992. Fiind tratată antidemocratic şi discriminatoriu de către organele de stat, Mitropolia Basarabiei, 
încă de la sfârşitul anului 1992, şi-a rezervat dreptul de a se adresa la forurile internaŃionale, inclusiv 
O.N.U., şi de a solicita ajutorul şi adoptarea de măsuri corespunzătoare pentru lichidarea discriminării 
suportate. 
Ultimul capitol al lucrării tratează diferendul interortodox şi impactul său asupra societăŃii 
moldovene, autorul identificând o multitudine de cauze ale acestuia: cauze de ordin istoric, naŃional, 
canonic, economic, politic, geopolitic, cu însemnate consecinŃe sociale şi religioase. Ele sunt 
prezentate atât distinct dar şi în contextul afirmaŃiilor unor  înalŃi clerici ruşi, cum este cazul afirmaŃiei 
patriarhului Moscovei, Chiril, care in august 2010 declara că ,,Republica Moldova este parte 
componentă a Sfintei Rusii”, afirmaŃie care a bulversat şi a determinat o polemică încinsă în cadrul 
societăŃii civile. Implicarea capului Mitropoliei Moldovei, Vladimir, în campania politică, oferind 
sprijin unui personaj controvesat, ex ministru al securităŃii moldovene şi susŃinător înflăcărat al 
,,identităŃii moldoveneşti”, nu este de natură a linişti spiritele. 
Deşi imaginează un posibil scenariu de rezolvare a diferendului, făcând apel la deschidere din 
partea ambelor părŃi implicate, recte Patriarhia Rusă şi cea  română, spre un dialog deschis, ,,frăŃesc, 
în spiritul duhului îngăduinŃei şi iubirii creştine” autorul este sceptic. Legalizarea Mitropoliei 
Basarabiei de către Guvernul R. Moldova din 30 iulie 2002, absenŃa diferendelor violente între 
Mitropolia Moldovei şi Mitropolia Basarabiei,  nu presupune automat şi rezolvarea diferendului 
jurisdicŃional dintre Patriarhia Română şi Patriarhia Moscovei. Recunoaşterea de jure de către stat a 
situaŃiei de facto şi intrarea în drepturile depline conform Legii despre Culte din 24 martie 1992 este 
doar o parte a unui diferend jurisdicŃional între cele două Mitropolii şi cele două Patriarhii, care se 
poate încheia doar prin soluŃionarea miezului problemei –, care se referă atât la activitatea pastorală, 
cât şi la împărŃirea patrimoniului bisericesc din R. Moldova. Patriarhia Română nu exclude prezenŃa 
jurisdicŃională concomitentă a celor două Mitropolii pe teritoriul R. Moldova, conformă cu canoanele 
bisericeşti. O astfel de situaŃie este prezentă în Serbia, mai precis, în  Banatul Sârbesc, unde Patriarhia 
Română are o eparhie, iar în România, în Banat, activează o eparhie sârbă. Însă, Patriarhia Moscovei 
respinge împărŃirea jurisdicŃională a credincioşilor din R. Moldova pe criterii etnice (conform 
canonului 34 apostolic), pentru că în acest caz Mitropolia Moldovei ar pierde un număr însemnat de  
enoriaşi, având jurisdicŃia  numai asupra credincioşilor de origine rusă, ucraineană şi altor minorităŃi 
etnice dornice să rămână sub ascultarea Patriarhiei Moscovei. În viziunea părŃii ruse, este de ajuns ca 
în R. Moldova să fie o singură Mitropolie, cea din jurisdicŃia sa, iar Mitropolia Basarabiei să aibă un 
statut onorific, fără a exercita o jurisdicŃie reală asupra acestui teritoriu, ceea ce contravine atât 
canoanelor bisericeşti, cât şi dorinŃei românilor din Republica Moldova de a avea Biserica naŃională 
proprie. 
Republica Moldova se află după 19 ani de independenŃă şi o lungă perioadă de tranziŃie la 
toate nivelele, inclusiv mental, în pragul aderării la Uniunea Europeană, debarasându-se de postura de 
satelit al Rusiei, moştenitoarea URSS. Să se repete situaŃia din 1992 când Rusia, nemulŃumită de 
apropierea Republicii Moldova faŃă de România, a susŃinut războiul din Transnistria şi a declanşat 
diferendul religios legat de reactivarea Mitropoliei Basarabiei. AfirmaŃia patriarhului rus, Chiril, 
embargoul rus asupra produselor agricole moldoveneşti arată că Rusia nu este deschisă unui dialog 
sincer în plan religios pentru stingerea diferendului. 
Concluzionând, lucrarea de doctorat a domnului Romeo Cemârtan reprezintă un studiu 
extrem de valoros asupra unor chestiuni delicate de istorie şi teologie ortodoxă, care trebuie imperios 
publicată într-un tiraj cât mai mare, pentru a fi accesibilă unui public cât mai larg. 
 
 
 
